CELEX: 62013TN0110
Language: hu
Date: 2013-02-23 00:00:00
Title: T-110/13. sz. ügy: 2013. február 23-án benyújtott kereset — Litván Köztársaság kontra Európai Bizottság

4.5.2013   
            
            
               HU
            
            
               Az Európai Unió Hivatalos Lapja
            
            
               C 129/23
            
         2013. február 23-án benyújtott kereset — Litván Köztársaság kontra Európai Bizottság
   (T-110/13. sz. ügy)
   2013/C 129/47
   Az eljárás nyelve: litván
   
      Felek
   
   
      Felperes: Litván Köztársaság (képviselők: D. Kriaučiūnas, R. Krasuckaitė és D. Skara)
   
      Alperes: Európai Bizottság
   
      Kérelmek
   
   
               —
            
            
               A Törvényszék semmisítse meg a 2012. december 10-i FK/fa/D(2012) 1707818 európai bizottsági határozatot, amennyiben az ennek mellékletét képező 3241213460 sz. terhelési értesítés olyan projektekkel kapcsolatos, amelyek megvalósításáért felelős felek vagyonfelügyelet alá kerültek, és kötelezze az Európai Bizottságot 3 148 549,66 euró visszatérítésére;
            
         
               —
            
            
               semmisítse meg a 2012. december 10-i FK/fa/D(2012) 1707818 európai bizottsági határozatot, amennyiben az ennek mellékletét képező 3241213460 sz. terhelési értesítés a P27010010 sz. Projekttel kapcsolatos, és kötelezze az Európai Bizottságot 1 060 560,56 euró visszatérítésére;
            
         
               —
            
            
               az Európai Bizottságot kötelezze az eljárási költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes két, az uniós jog megsértésére alapított jogalapra hivatkozik.
   
               1.
            
            
               Az Európai Bizottság a megtámadott határozat elfogadásával és azzal, hogy a SAPARD alapok kezeléséből eredő veszteségek viselésében nem osztozott a Litván Köztársasággal, vagy mindenesetre azáltal, hogy ezt az ügyet nem vizsgálta meg, és semmilyen indokot nem adott a veszteségek viselésében való osztozás elutasítására, megsértette az 1258/1999 rendelet (1) 8. cikkének (2) bekezdését, összefüggésben az 1605/2002 rendelet (2) 73. cikk (2) bekezdésével, a 2342/2002 rendelet (3) 87. cikkével és az EUMSZ 4. cikk (3) bekezdésében szereplő jóhiszemű együttműködés elvével.
            
         
               2.
            
            
               Az Európai Bizottság azáltal, hogy nem adott megfelelő időben tájékoztatást az adósság eltörlésének és az érintett társaságnak az adósok listájáról való törlésének lehetőségéről, megsértette a Litván Köztársaság és az Európai Bizottság által 2001-ben aláírt speciális mezőgazdasági és vidékfejlesztési csatlakozási programra (SAPARD) vonatkozó többéves finanszírozási megállapodás (4) F szakaszának 7.7.4 pontjában szereplő, kölcsönös konzultációra vonatkozó rendelkezést, összefüggésben az EUMSZ 4. cikk (3) bekezdésében szereplő jóhiszemű együttműködés elvével.
            
         
      (1)  A közös agrárpolitika finanszírozásáról szóló, 1999. május 17-i 1258/1999/EK tanácsi rendelet (HL L 160., 103.o.; magyar nyelvű különkiadás 3. fejezet, 25. kötet, 414. o.)
   
      (2)  Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (HL L 248, 1. o.; magyar nyelvű különkiadás 1. fejezet, 4. kötet, 74. o., helyesbítés: HL 2007. L 99, 18. o.)
   
      (3)  Az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet (HL L 357, 1. o.; magyar nyelvű különkiadás 1. fejezet, 4. kötet, 145. o., helyesbítés: HL 2005. L 345, 35. o.)
   
      (4)  Valstybės žinios, 2001.8.29., 74-2589. sz.